cyanic-selkie/wikianc huggingface dataset:
Tõnu Õnnepalu
Han studerte biologi fra 1980 til 1985 på Universitetet i Tartu. Deretter var han lærer i to år på en skole på Hiiumaa før han ble referent i Estlands utenriksdepartement. Han gav ut sin første diktsamling i 1985 og har gitt ut fem diktsamlinger til sammen, den siste i 2005.
Den første romanen var hans roman Grenseland fra 1993. Den har blitt oversatt til 14 språk. Han har skrevet seks romaner, den siste kom i 2002. Õnnepalu undersøker ofte temaer som homofili, isolasjon og svik. Fem av hans romaner er under psevdonymet Emil Tode.
Oversetter
I tillegg til å være forfatter, er Tõnu Õnnepalu også essayist og oversetter. Han har oversatt verker fra fransk til estisk av forfattere som François Mauriac, Charles Baudelaire and Marcel Proust. Han har også skrevet for det engelske magasinet Poetry Society og er rådsmedlem i Eesti Maaülikool, Estlands biovitenskapelige universitet i Tartu.
Priser
Han har fått Baltisk Råds litterære pris, hans dikt Inquiétude du Fini er blitt tonesatt og fremført av et kor dirigert av den kjente estiske komponisten Erkki-Sven Tüür. Han fikk prisen Årets forfatter i Estland i 1994 av forfatterforeningen, året etter fikk han tilsvarende pris fra Estlands kulturhovedstad.
Panserbataljonen
Panserbataljonen er en kavaleriavdeling i den norske Hæren, og er en mekanisert bataljon med stridsvogner og stormpanservogner som hovedkjøretøy.
Bataljonen er en av tre manøverbataljoner (de to andre er 2. bataljon og Telemark bataljon) i Brigade Nord, og er en viktig bidragsyter til avdelinger i internasjonale operasjoner.
Avdelingen holder til i Setermoen leir i Midt-Troms.
Symbol, motto og farger
Avdelingsmerket til Panserbataljonen er en mink, et merke den arvet fra første infanteribataljon nr1/Brigaden i Nord-Norge, som ble nedlagt da Panserbataljonen ble opprettet på Setermoen i 1987. Minken er rask og slu; en som biter fra seg.
Søndenfjeldske dragonregiment – Panserbataljonens stamavdeling
Panserbataljonen fikk overrakt Søndenfjeldske dragonregiments standart av Generalinspektøren for Hæren 3. august 2009, og dette gjorde Søndenfjeldske dragonregiment til bataljonens stamavdeling. Søndenfjeldske dragonregiment kan spores helt tilbake til etableringen av Rytterregimentet av 1663. Gjennom historien har regimentet hatt forskjellige navn og roller, men fellesnevneren har vært evne til oppsittet strid; først på hest og siden andre verdenskrig med pansrede kjøretøy. Søndenfjeldske dragonregiment har deltatt i de fleste operasjoner og kriger som Norge har vært involvert i siden 1600-tallet. Regimentet har ved flere anledninger utmerket seg i strid og har derfor fått følgende æresnavn; Hunneberg 1676, Uddevalla 1677, Høland 1716, Norderhov 1716, Strandlykkja 1940 og Furnes-Ringsaker 1940.
Górna
Górna er en tidligere bydel i Łódź. Den har et areal på 71,9 km², og beboes av 179 958 mennesker (31. desember 2005). Innenfor bydelens tidligere grenser finnes blant annet Det sentrale tekstilmuseum (i Den hvite fabrikk), om lag ti parker og en rekke rekreasjonssentre samt Władysław Reymont lufthavn Łódź.
Historie
Den administrative bydelen «Górna» ble opprettet den 1. januar 1960 som en av fem fastsatte bydeler, istedenfor de syv opprinnelige. Górna oppstod etter sammenslåingen av de tidligere bydelene «Ruda» og «Chojny», etter at en del av deres nordlige områder ble innlemmet i bydelene Śródmieście, Polesie og Widzew. Den 1. januar 1988 ble Górna ytterligere forstørret gjennom innlemmelsen av en rekke landsbyer. Den 1. januar 1993 ble inndelingen i bydeler formelt opphevet.
Juan Manuel Saladino
Juan Manuel Saladino (født 28. september 1987) er en argentinsk landhockeyspiller.
Han representerte Argentina under Sommer-OL 2016 i Rio de Janeiro, der han tok gull i herrenes turnering.
Lytkarino
Lytkarino (russisk: Лытка́рино) er en by i Moskva oblast i Russland. Den ligger på venstre bredd av elva Moskva, rundt 30 km sørøst for Moskva. Innbyggertall: 50 900 (2005 est.), 50 798 (folketelling 2002), 50 968 (folketelling 1989).
EM i friidrett 1994 – Stavsprang menn
De offisielle resultatene ved øvelsen Stavsprang herrer ved EM i friidrett 1994 i Helsingfors, Finland med 27 deltagere. Finalen ble avholdt 11. august.
Trond Barthel som representerte Norge, var nær ved å kvalifisere seg til finalen.
Andreas Hansen
Andreas Martin Hansen (født 19. oktober 1857 i Nærbø, død 31. mars 1932 i Oslo) var en norsk geolog, etnograf og statsstipendiat. Hansen vil være kjent både for sine teorier om bresjøer, og for sitt engasjement i studiet av kortskaller og langskaller, kraniometri.
Hans doktoravhandling Strandlinje-studier (1891) er en banebrytende og fremdeles gyldig teori om landskapsforming med bresjøer, eller bredemte sjøer: Isbreer som utgjorde rester av innlandsisen demmet opp vann til sjøer som virket landskapsformende. I forbindelse med dette foreslo han at steinalderfunnene fra Nøstvet i Akershus var spor etter en bosetning i eldre steinalder. Hansen ble dermed den første som forsto at det fantes en befolkning fra denne perioden i Norge. Hansen publiserte også botaniske arbeider.
Hansens andre hjertesak var kraniometriske studier av kortskaller og langskaller, og da han ble utnevnt til statsstipendiat i 1908 var det for å studere norsk antropologi. Han var allsidig orientert og engasjert, og Kjeldstadli skriver at «Han hadde en tidstypisk ambisjon om en helhetsvitenskap som skulle gi svar på de 'store' spørsmålene, et prosjekt i grenselandet mellom kunnskapsmengde, ideologi og dilletanteri.»
Han ble medlem av Vitenskapsakademiet i 1910.
Morecambe
Morecambe er en by i City of Lancaster-distriktet i Lancashire i Nordvest-England. Byen ligger i Morecambebukten mot Irskesjøen. Ved folketellingen i 2001 hadde byen en befolkning på 38 917 innbyggere, 38917=5230+8015+7098+5949+5926+6699, Lancaster 004 (Middle Layer Super Output Area), Lancaster 006 (Middle Layer Super Output Area) ,Lancaster 007 (Middle Layer Super Output Area) ,Lancaster 008 (Middle Layer Super Output Area) ,Lancaster 009 (Middle Layer Super Output Area) ,Lancaster 010 (Middle Layer Super Output Area) , ONS Neighbourhood Statistics, en minskning til 34 768 ved den tilsvarende folketellingen i 2011.
Morecambes fremste butikkområder strekker seg fra Central Drive Retail Park til Arndale Shopping Centre. Dette området har også to markeder, Festival Market og Morecambe Sunday Market. Her finnes også kinokomplekset Reel Cinema.
Morecambes fabrikkindustri er hovedsakelig beliggende i industriområdet White Lund Industrial Estate.
Morecambe er hovedsakelig et feriested ved kysten og en stor andel av den lokale økonomien er basert på turisme, bevertning og hoteller ved strandpromenaden. Byen er også beliggende ved foten av nasjonalparken Lake District.
Lucille (Kenny Rogers’ sang)
«Lucille» er en amerikansk ballade, skrevet av Roger Bowling og Hal Bynum. Den ble innspilt av Kenny Rogers og utgitt 24. januar 1977 som den andre og siste singlen fra albumet Kenny Rogers. Produsent var Larry Butler.
Sangen handler om en mann i en bar som møter en kvinne som har forlatt sin ektemann.
Den ble Rogers' første større hit som soloartist etter at han forlot den suksessrike country/rock-gruppen The First Edition året før.
«Lucille», en internasjonal hit, nådde førsteplassen på Billboard Country Singles-listen, femteplassen på Billboard Hot 100-listen samt førsteplassen på den britiske singlelisten i juni 1977. Den var Roger's andre single som toppet en salgliste på den siden av Atlanterhavet.
Innhold
Sangteksten, som fremføres av fortelleren (Rogers), beretter historien som en mann i en bar Toledo, Ohio, som snart og nysgjerrig gjør seg kjent med en nedfor gift kvinne med navn Lucille. Da drinkene har begynt å virke på henne fortelleren om sitt ulykkelige liv og tørster etter endring og eventyr. Hennes ektemann kommer inn på scenen (først observert av fortelleren i et speil og beskrevet som et fjell med store ufølsomme hender) nærmer seg henne. Den utrøstelige ektemannen begynner å skjelve, forakter henne for hennes ubeleilige timing når det gjaldt å gå fra ham «with four hungry children and a crop in the field» og uttrykker sin kulminerende ikke-helbredete smerte. Etter at den forvirrede ektemannen forlater dem går den besluttsomme fortelleren og den gifte kvinnen til hotellrommet. Nå helt alene kommer den vakre kvinnen til fortelleren og blir villedet av hans rare, plutselige endring i sinn. Hans motvilje viker for de stadig tilbakevendende ordene som hennes ektemann ynkelig fortalte henne.
Norsk versjon
Stein Ove Berg har skrevet en norsk tekst. Hans norske versjon heter «Helén».
Bounty
Bounty er et varemerke for en type sjokolade fylt med kokosflak. Den kom på markedet i Storbritannia og Canada I 1951, og produseres av Mars, Incorporated. Bounty selges ikke i USA (med unntak av i én enkelt varehuskjede), da en konkurrent (Mounds) har en dominerende stilling.
Variasjoner
I dag finnes Bounty i flere ulike produktvarianter. Den mest kjente er sjokoladeutgaven, enten som melkesjokolade (i blått papir) eller mørk sjokolade (i rødt papir). I en kort periode (2004 til 2005) var det i Tyskland, og i visse andre europeiske land, frem til 2009 også Bounty Mango, hvor kokosmassen også inneholdt tørkede mangostykker. Bounty finnes også som iskrem i ulike pakkestørrelser.
Kirkegårdsboken
Kirkegårdsboken (engelsk: The Graveyard Book) er ei barnebok fra  av den britiske forfatteren Neil Gaiman. Boka ble tildelt flere priser da den utkom: Newbery-medaljen, Carnegie Medal in Literature, Hugo Award og. I tillegg ble illustratøren Chris Riddell kortlistet til Kate Greenaway-medaljen for sine tegninger i boka. Den skildrer en foreldreløs gutts oppvekst på en kirkegård, med gjenferd som fosterforeldre.
Ideen til boka oppsto først da forfatteren i 1985 så sin egen sønn på trehjulsykkel på en kirkegård. Senere ble ideen koblet med Kiplings Jungelboken. Det tok likevel mer enn 20 år før han fullførte ideen.
Boka utkom på norsk i 2010, oversatt av Stian Omland. Filmrettighetene ble i 2012 kjøpt av Walt Disney Pictures, men det er ennå ikke valgt regissør. Både Henry Selick og Ron Howard har vært nevnt.
Morecambe Bay
Det meste av landområdet rundt bukten er drenert, og marskland er omgjort til jordbruksområde. Morecambe Bay er også et viktig sted for dyreliv, med et rikt fugleliv og variert sjøliv. Det ligger et fugleobservatorium på Walney Island. Blant fugleartene er myrsnipe, tjeld, polarsnipe og storspove, og i marsklandet vokser salttolerante arter, som blant annet salturt og portulakkmelde, begge fra amarantfamilien.
Bukten er særlig kjent for kvikksanden og tidevannet som flytter seg raskt. Det blir blant annet sagt at tidevannet «kommer like raskt som en hest løper». Netten til 5. februar 2004 druknet 21 ulovlige innvandrere fra Kina da de plukket hjerteskjell her.
Byer og tettsteder ved bukten
Det bor rundt 320 000 menneske langs kysten av Morecambe Bay, og mange av disse bor i byene nevnt nedenfor. Den største byen ved bukten er Barrow-in-Furness, som ligger på nordvestsiden. Byen Morecambe er oppkalt etter bukten, og har rundt halvparten av innbyggertallet til Barrow-in-Furness. Her finst mange turistdestinasjoner, mens havet er en viktig næring for Barrow.
Ramenskoje
Ramenskoje (russisk: Ра́менское) er en by i Moskva oblast i Russland. Den ligger 46 km sørøst for Moskva.
Innbyggertall: 82 074 (folketelling 2002), 87 666 (folketelling 1989).
Lichterfelde Ost stasjon
Lichterfelde Ost stasjon er en regional- og S-Bahnstasjon i strøket Lichterfelde i Steglitz-Zehlendorf i Berlin.
Andrej Zvjagintsev
Andrej Petrovitsj Zvjagintsev (russisk: Андрей Петрович Звягинцев, født 6. februar 1964 i Novosibirsk) er en russisk regissør og skuespiller.
Musikk fra Sloko
Musikk fra Sloko er en musikk-EP med Postgirobygget. EP-en ble utgitt 3. juni 2016.
Liste over gravlunder i Oslo
Liste over gravlunder i Oslo inneholder gravlunder og kirkegårder knyttet til Den norske kirke og andre kristne kirkebygg i Oslo.
Yoga-vasistha
Yoga-vasistha (sanskrit: योग-वासिष्ठ) er en hinduistisk tekst, skrevet en gang etter 900-tallet. Teksten skildrer en samtale mellom fyrst Rama og vismannen Vasistha.
Samtalen er lagt til en fase i Ramas liv som foregår før hendelsene som skildres i Ramayana. «I denne teksten brukes fortellingen om guden Rama som en ramme for å fremme ideene til det religiøse tankesystemet Advaita vedanta», som er «et hinduistisk tekstfortolkningssystem som gir en ikke-dualistisk fortolkning av upanishadene. Advaita vedanta sier at det bare er én virkelighet, brahman, og at den er identisk med selvet, som i India ofte er forstått som innholdstom bevissthet».
Teksten er en viktig tekst innenfor yogatradisjonene, selv om dens monistiske verdensbilde adskiller seg markant fra det dualistiske verdensbildet i Yogasutra. Dette skyldes at yogaøvelser og meditasjon etterhvert ble en så sentral aktivitet innen hinduismen at den kom til å berøre flere svært ulike tradisjoner og skoler. Yoga-vasistha inneholder både veiledning i yoga-utøvelse, og fortellinger om kjente yogier.
Longinus (helgen)
Longinus er etter middelalderske kristne tradisjoner navnet på den romerske soldat som gjennomboret Jesus i siden med sin lanse da han hang på korset (Johannesevangeliet 19,34).
Én versjon av legenden om Longinus identifiserer denne soldat med den centurion som var der og vitnet: «Sannelig, han var Guds Sønn!» - (Matteusevangeliet 27,54); «Sannelig, denne mannen var Guds Sønn!» - (Markusevangeliet 15,39).
En annen tankemåte skiller mellom centurionen som sier dette og den soldaten som stakk sitt spyd i Jesu side.
Legendens opprinnelse og utfoldelse
Soldaten nevnes ikke ved navn i evangeliene. Navnet Longinus kommer fra det pseudoepigrafiske Nikodemusevangeliets tilføyelse Acta Pilati. Hagiografen Sabine Baring-Gould observerte at navnet Longinus for soldaten ikke var kjent blant grekerne - patriarken Germanus skrev i år 715: «Det ble innført blant vesterlendngene gjennom det apokryfe Nikodemusevangeliet. Det finnes ingen tilforlatelig kilde for denne helgens hellige gjerninger og martyrium». Navnet er formodelig en latinisert form av det greske λόγχη (lóngche), «lanse».
Lansen som benyttes er kjent som Den hellige lanse. Det ble funnet i Jerusalem på 500-tallet. Som «Longinus' lanse» figurerer spydet i legenden om den hellige gral. I middelalderske fortellinger, som for eksempel i Legenda aurea, helbredet Jesu blod Longinus' blindhet.
En form av navnet Longinus dukker opp i en miniatyr i Rabbulasevangeliene, konservert i Biblioteca Medicea Laurenziana i Firenze som ble dekorert av en Rabulas i år 586. I miniatyren er navnet LOGINOS (ΛΟΓΙΝΟC) skrevet i greske bokstaver over hodet på soldaten som stikker lansen inn i Kristi side. Dette er en av de tidligste nedtegnelsene av navnet, dersom inskripsjonen ikke er et senere tillegg.
Longinus' kropp ble gjenfunnet og gikk atter tapt to ganger, og ble hevdet gjenfunnet enda en gang i Mantova i 1304 sammen med Den hellige lanse farget av Kristi blod, hvorved Longinus' rolle ble forlenget til at han skulle ha hjulpet til med å vaske Kristi kropp da den ble tatt ned fra korset. Levningene gav opphav til en ny kult i Bologna mot slutten av 1200-tallet, ansport av gralslegenden, den lokale tradisjon om eukaristiske mirakler samt kapellet dedisert til Longinus og det hellige blod i benediktinerklostret Basilica di Sant'Andrea.
Relikviene ble delt opp og sendt til Praha og andre steder. Kroppen ble ført til Sankt Augustinkirken i det som nå er Vatikanstaten i Roma. På Sardinia ble det også hevdet at Longinus' kropp var blitt gjenfunnet. Greske kilder antyder at han led martyrdøden i Gabala i Kappadokia.
Dagens venerasjon
Longinus venereres i allmennhet som martyr innen flere østlige kirker. I den romersk-karolske kirke har man tradisjonelt også tenkt på ham som martyr i tradisjonell forstand, men i den ferskeste romerske martyrologi nevnes han, uten noe antydning om martyrium, i følgende ordelag: "Sankt Longinus æres som den soldat som med sin lanse åpnet vår korsfestede Herres side." I den armenske apostoliske kirke feires hans helgendag den 22. oktober.
Annen omtale
Novellen The Spear av Louis de Wohl (1955) identifiserer Longinus som Gaius Cassius Longinus. Der er en historisk figur som het dette, en av konspiratorene for drapet på Julius Cæsar (død 15. mars 44 f.Kr.). En annen Longinus blir kreditert med forfatterskapet for Om den sublime stilen. Romerske navn hadde liten variasjon, særlig blant medlemmer av samme familie.
Emilia Fox
Emilia Rose Elizabeth Fox (født 31. juli 1974 i London i England) er en britisk skuespiller. Hun er datter av Edward Fox og Joanna David. Hun er kjent for sin rolle som Jeannie Hurst i TV-serien Randall & Hopkirk (Deceased). Hun snakker tysk og fransk, og spiller cello og piano.
Matías Rey
Matías Rey (født 1. desember 1984) er en argentinsk landhockeyspiller.
Johann Philipp Kirnberger
Johann Philipp Kirnberger (1721–1783) var en tysk musikkteoretiker og komponist.
Liv
Kirnberger fikk fiolin- og klaverundervisning fra sine tidlige barneår. Etter latinskolen i Coburg reiste han til Johann Peter Kellner i Gräfenroda for å fullføre musikkutdannelsen. En senere lærer var hofforganisten Heinrich Nicolaus Gerber i Sondershausen. Kirnberger opphold seg i Leipzig en kort stund i året 1741, og han kan ha vært elev av Johann Sebastian Bach i denne perioden, men det er ikke dokumentert.
Etter et kort opphold i Dresden var Kirnberger i Polen i årene 1741 til 1751) der han blant annet arbeidet som cembalist og kapellmester.
I 1750-årene vendte han tilbake til Tyskland for å få undervisning i fiolinspill. Etter å ha vært ansatt som fiolinist ved det kongelige kapell i Potsdam sluttet han seg til markgreve Heinrichs kapell i Rheinsberg. Fra 1758 og fram til sin død var Kirnberger komposisjonslærer for Anna Amalie von Preußen og fungerte dessuten som kapellmester og musikkrådgiver ved det prøyssiske hoff. Det var i denne tiden det meste av hans komposisjoner ble skrevet.
Musikk og betydning
Han var en ivrig musikksamler, og en rekke verk av J. S. Bach er bevart takket være ham. De mest kjente er den såkalte Kirnberger-samlingen med koralbearbeidelser (BWV 690–713)
Sjøområdet
Sjøområdet er det eldste havneområdet i Longyearbyen, og ligger i området mellom Universitetssenteret på Svalbard og Longyear Energiverk på begge sider av munningen av Longyearelva i Adventfjorden. Sjøområdet er eksporthavn for kull fra Longyearbyen. Lengre øst løper Adventelva ut i fjorden, og gjør vannet i Sjøområdet relativt lite saltholdig. I vest er det opparbeidet kaikant, i øst er det en tidevannssone med mye bentisk liv og et rikt liv av vadefugler.
I Sjøområdet ble det første kullet fra Gruve 1 skipet ut omkring og like etter første verdenskrig, inntil det ble anlagt egen kullhavn på Hotellneset. Da Gruve 1 kom i drift ble det anlagt en liten jernbane fra der hvor Svalbard kirke står nå, og ned til sjøen. I dag brukes Sjøområdet i vest (Gammelkaia) som fast kaiplass for Sysselmesteren på Svalbards oppsynsskip Nordsyssel, det skipes fortsatt ut kull herfra, og i øst som privat båthavn. Det er mange fastboende som har båt i havna, og Sjøområdet har en del maritim lettindustri, handelsanlegg, kunstgalleri, m.m.
Bałuty
Historie
Under byens dynamiske utvikling på 1800-tallet var ikke den demografiske utviklingen samstemt med utvidningen av byterritoriet. Derfor bosatte immigrantene seg i de nærliggende landsbyene, hvis bebyggelse foregikk kaotisk.
I 1915 ble Bałuty, datidens største landsby i Europa (100 000 innbyggere), innlemmet i Łódź. Den administrative bydelen «Bałuty» ble opprettet den 1. januar 1954 som en av syv fastsatte bydeler. I 1960 ble den forstørret slik at hele det historiske området til Bałuty ble innlemmet i bydelen med samme navn. Den 1. januar 1993 ble inndelingen i bydeler formelt opphevet, skjønt den brukes fremdeles bevisst av byens innbyggere.
Ambala Sadar
Demografi
Ved folketellingen i 2001 hadde Ambala Sadar 106 378 innbyggere. Av disse var 52% menn og 48% kvinner. 77% av befolkningen kunne lese (noe som er høyere enn landsgjennomsnittet på 59,5%).
Balisto
Balisto er en kjeks overtrukket med sjokolade, som blir produsert av Mars, Incorporated. Den består av digestivekjeks i midten og ulike typer melkebasert krem som topping, og dyppet i melkesjokolade.
Normalt blir den solgt med to kjeks i én pakke, men de selges også i større pakke, hvor den enkelte kjeksen er pakket inn individuelt. Den selges i Irland, Østerrike, Tyskland, Sveits, Holland, Frankrike, Belgia, Slovenia og Italia. Våren 2011 ble den lansert i Storbritannia.
Da Balisto ble lansert i 1981 ble den produsert av Mars, Incorporated i Vest-Tyskland.
Firestone Tire and Rubber Company
Firestone Tire and Rubber Company ble etablert av Harvey Firestone sent i 1900 for å levere luftfylte dekk til vogner og andre hjulkjøretøy. Da bilen ble mer vanlig, så Firestone potensialet i dette nye markedet og sikret seg en kontrakt på leveranser av dekk til biler produsert av Ford Motor Company.
Svake resultater over lang tid gjorde at selskapet ble solgt til den japanske dekkprodusenten Bridgestone i 1988. Virksomheten til Bridgestone og Firestone i Nord-Amerika er nå lokalisert til Nashville, Tennessee.
Agustín Mazzilli
Agustín Mazzilli (født 20. juni 1989) er en argentinsk landhockeyspiller.
Han representerte Argentina under Sommer-OL 2016 i Rio de Janeiro, der han tok gull i herrenes turnering. Han var også med i 2012, der det ble en tiendeplass.
Hovförvaltningens hus
Hovförvaltningens hus er en bygning på Slottsbacken 2, midt imot Stockholms slott, i Gamla stan i Stockholm.
Gō Yamamoto
Gō Yamamoto (født 27. januar 1995) er en japansk kombinertutøver.
Klovn uten scene
Klovn uten scene er et musikkalbum utgitt av Jahn Teigen i 1988 etter bruddet med Tom Mathisen, Herodes Falsk, og Anita Skorgan. Albumet inneholder blant annet låten «Det vakreste som fins», som er en av hans største «landeplager».
Hovförvaltningens hus
Historikk
På plassen for huset lå tidligere det Indebetouska huset, som ble revet for å gi plass til nybygget som opptar hele kvartalet Europa mindre. Hovförvaltningens bygning ble oppført 1911-12 av byggmesterne Holst & Strömberg. Arkitekten Erik Josephson stod for tegningene. Josephson som var arkitekt ved arméförvaltningens fortifikationsavdelning ga huset, i likhet med mange av hans regimentsbygninger, en fasade i forsiktig århundreskiftebarokk. Mot Finska kyrkan reiste det seg en stor høy branngavl, noe som senere ble forandret gjennom valming av de svartglaserte takfallene.
Gō Yamamoto
Idrettskarriere
Yamamoto representerte Japan under Vinter-OL for ungdom 2012 der han tok en individuell bronsemedalje, bak tsjekkiske Tomáš Portýk og finske Ilkka Herola.
Hovförvaltningens hus
Historikk
Samtidens kritikk mot bygget i det følsomme nabolaget til slottet var svært hard og det har iblant blitt kalt skandalhus. I tidskriftet Arkitektur ble det dømt ut av Albert Lilienberg som anså at det dominerte Slottsbackens øvre del, ikke bare ved sin høyde da det er trukket fram mot slottet sammenlignet med det tidligere konkave Indebetouska huset. Stilen som han kalte for hyreshusbarock var heller ikke historisk forankret i plassen. Ragnar Östberg anså at huset tvärs genom slottet murar sträckt ut en hand till Johansson på Helgeandsholmen og mente Riksdagshuset (teget av Aron Johansson) som også det tidligere hadde fått kritikk for sin utforming i slottsmiljøet og som av Östberg hadde blitt kalt en tysk fågelskrämma.
Gō Yamamoto
Idrettskarriere
Under Junior-VM 2013 tok Yamamoto bronsemedalje i lagkonkurransen, bak Tyskland og Østerrike.
Hovförvaltningens hus
Historikk
I dag eier Statens fastighetsverk bygningen der hoffet disponerer et 25-talls leiligheter.
Gō Yamamoto
Idrettskarriere
Yamamoto representerte Japan under Vinter-OL 2018 i Pyeongchang, hvor han først endte på 33.- og 16.-plass individuelt før han avsluttet lekene med en 4.-plass i lagkonkurransen.
Elektrogorsk
Elektrogorsk (russisk: Электрого́рск) er en by i Moskva oblast i Russland. Den ligger rundt 88 km øst for Moskva. Innbyggertall: 20 400 (2005 est.), 20 353 (folketelling 2002), 18 391 (folketelling 1989).
Elektrogorsk ble grunnlagt i 1912 med bakgrunn i konstruksjonen av den første store torvfyrte kraftstasjonen i Russland, som fikk navnet Elektroperedatsja (russisk: Электропередача, overs. «elektrisk overføring»). Bosetningen fikk navn etter kraftstasjonen. I 1946 fikk den innvilget bystatus.
Siegbert Hummel
Verker
Arch Anz: 1-4. jOAiW, 55: 19-20. 1988
El Aaiún
El Aaiún (også transkribert Laâyoume eller El Ayun; arabisk:, translitterert al-ˁūyūn, bokstavelig «Kildene») er en by i Vest-Sahara grunnlagt av spanjolene i 1928. Siden 1976 har byen blitt administrert av Marokko, som anser Vest-Sahara som en del av sitt territorium. El Aaiún er en del av regionen Laâyoune-Boujdour-Sakia El Hamra, som ligger i både Marokko og Vest-Sahara. Polisario, som gjør krav på Vest-Sahara som Den saharawiske arabiske demokratiske republikk, regner El Aaiún som landets hovedstad, mens de facto hovedstad er Bir Lehlou.
Byen har ei befolkning på 199,476 (2012 est.), og er den største byen i Vest-Sahara. Byen er et voksende økonomisk senter i det Marokko anser som sine sørprovinser. Befolkninga er en blanding av marokkanere fra nord, saharawier fra sørlig marokkansk Sahara, og innfødte vestsaharere (som utgjør en femtedel av befolkninga).
Abraham Lincoln
Abraham Lincoln (født 12. februar 1809, død 15. april 1865) var en amerikansk republikansk politiker. Han var USAs 16. president fra 1861 til han ble myrdet i 1865. Han ledet landet gjennom den amerikanske borgerkrigen, bevarte unionen, og avskaffet slaveriet. Lincoln ble skutt og drept i et attentat da krigen var over, bare en drøy måned etter at han var blitt gjenvalgt til president for en andre periode. Før Lincoln ble den første republikanske presidenten, var han advokat og medlem av Representantenes hus og Illinois' lovgivende forsamling. To ganger var han kandidat til Senatet, men ble ikke valgt.
Som en uttalt motstander av en utvidelse av slaveriet i USA, ble Lincoln nominert som republikanernes presidentkandidat i 1860, og ble valgt til president senere samme år. Som president bidro han til å bevare unionen ved å bekjempe utbryterstatene som dannet Amerikas konfødererte stater under borgerkrigen. Han avskaffet slaveriet gjennom Emansipasjonserklæringen i 1863 og det 13. tillegg til USAs grunnlov i 1865.
Krigsmotstandere, kalt Copperheads, kritiserte Lincoln for å nekte å inngå kompromiss i slaverisaken. På den andre siden ble han kritisert av radikale republikanere, en utbryterfraksjon fra Det republikanske parti, for å gå for sakte frem i å forby slaveri. På tross av dette klarte Lincoln å overbevise gjennom sine retoriske evner. Gettysburg-talen i 1863 ble ikonisk i sin hyllest til prinsippene om nasjonalisme, republikanisme, likhet for loven, frihet og demokrati. Han ble, som første amerikanske president, myrdet i 1865, og ble stående som en martyr for idealet om en forent nasjon. Lincoln har gjennomgående blitt rangert som en av de største amerikanske presidentene gjennom tidene.
Barndom og utdannelse
Abraham Lincoln ble født 12. februar 1809. Foreldrene Thomas Lincoln og Nancy Hanks hadde ingen utdannelse, og Abraham ble født i en liten, ettroms tømmerhytte på Sinking Spring Farm i sørøstre Hardin County (i dag del av LaRue County) i Kentucky. Den kommende presidenten ble dermed den første som var født utenfor De tretten koloniene på østkysten. Lincolns forfader, Samuel Lincoln, emigrerte til Massachusetts fra England på 1600-tallet, men etterkommerne flyttet gradvis vestover; fra Pennsylvania til Virginia, og vestover til en av de aller ferskeste statene i vest, Kentucky.
Faren, Thomas Lincoln, var en lang periode en respektert og relativt innflytelsesrik mann i sitt distrikt. Han hadde kjøpt Sinking Spring Farm i desember 1808 for 200 amerikanske dollar. Familien tilhørte en baptistkirke, men Abraham selv ble aldri med i menigheten, eller noen annen kirke, for den saks skyld.
Da han var 7 år gammel flyttet familien til det som i dag er Spencer County i Indiana. Moren til Abraham, Nancy Hanks Lincoln, samt Abrahams onkel og tante, som bodde i nabohuset, døde i 1818. Årsaken var melkesyke; en av kuene hadde spist en giftig plante (hvit hjortetrøst), de drakk melken fra denne kua og døde. Etter å ha opplevd økonomiske problemer i Indiana, fant Abrahams far seg en ny kone, Sarah Bush Johnson. Hun hadde to barn og god økonomi, og familien flyttet til Illinois i 1830. Lincoln fikk et nærere forhold til sin stemor, som han kalte «mor» resten av livet, enn han noen gang fikk til sin far.
Lincolns formelle utdannelse bestod av omtrent 18 måneders skolegang. Han var altså stort sett selvlært. Han unngikk jakt og fiske fordi han ikke likte å drepe dyr, selv for matens skyld. Han ble uvanlig høy av vekst for sin tid, 1,93 meter, og var også fysisk sterk.
Tidlig politisk karriere og militærtjeneste
Lincoln startet sin politiske karriere i 1832, 23 år gammel, med et mislykket forsøk på å bli valgt inn i delstatsforsamling i Illinois som medlem av Whig Party. Hans hovedsak i valgkampen var å fokusere ytterligere på beskyttelse av Sangamon Rivers omland, samt opprustning av vannveiene. Han mente slike tiltak kunne trekke elvebåttrafikk til regionen, og dette ville gjøre det lettere å utvikle de tynt befolkede og fattige områdene langs elven i sør.
Han ble valgt til kaptein for et militærkompani rekruttert fra New Salem under Black Hawk-krigen og skrev senere at han ikke hadde hatt «noen slik suksess i livet som gav han så mye tilfredsstillelse.»
Estadio Alfonso Lastras
Estadio Alfonso Lastras er et stadion i byen San Luis Potosí i Mexico. Det er ikke ferdigygd, men har vært i bruk siden 1999. For tida har det en tilskuerkapasitet på rundt 30 000. Det er oppkalt etter Alfonso Lastras Ramírez, som var en av grunnleggerne av en av de første fotballklubbene i byen. Stadionet er hjemmebanen til blant annet fotballaget San Luis FC.
Abraham Lincoln
Tidlig politisk karriere og militærtjeneste
I flere måneder drev Lincoln en liten butikk i New Salem. I 1834 ble han valgt inn i delstatsforsamlingen og begynte å studere rettsvitenskap på egen hånd. Han flyttet til Springfield i 1837 og begynte å jobbe som advokat sammen med John T. Stuart. Med rykte som en formidabel sakfører under kryssforhør og i avslutningsprosedyre, ble Lincoln en suksessrik advokat.
Lincoln skrev en rekke anonyme brev, publisert i Sangamon Journal i 1842, hvor han rakket ned på den prominente demokraten James Shields. To år senere åpnet Lincoln advokatpraksis sammen med William Herdon, også han medlem av Whig Party. I 1854 meldte begge seg inn i det voksende republikanske partiet. Etter Lincolns død, samlet Herdon historier om ham og publiserte dem i Herndon's Lincoln. Lincoln ble landskjent under senatsvalgkampen i 1858, da han ble republikanernes kandidat mot demokratenes Stephen A. Douglas (som han også skulle møte i presidentvalget to år senere). Lincoln holdt gode taler hvor han kritiserte slavehold og ble raskt anerkjent som Det republikanske partiets beste taler, selv om han tapte senatsvalget. Journalisten Noah Brooks skrev: «Ingen mann hadde noen gang tidligere satt et slikt spor etter seg.»
Ekteskap og familie
Den 4. november 1842 giftet Lincoln seg med Mary Todd, datter av en kjent slaveeier fra Kentucky. Paret fikk fire sønner, men bare Robert Todd Lincoln nådde voksen alder. Han ble født i Springfield i Illinois 1. august 1843 og fikk senere utdannelse ved Phillips Exeter Academy og Harvard College.
Presidentskap
I 1860 ble han valgt til president i USA for republikanerne. Dette var første gang partiet hadde presidenten. De fleste stemmene fikk han fra nordstatene. I kun to av 996 fylker i sørstatene fikk han stemmeflertall. Som en konsekvens av at Lincoln ble valgt, brøt syv delstater i sør ut av Unionen og dannet Amerikas konfødererte stater. Lincoln ble gjenvalgt ved presidentvalget i 1864, et valg hvor statene som var med i konføderasjonen ikke deltok.
Lincoln overlevde et drapsforsøk 23. februar 1861 i Maryland. Han ble innsatt som president 4. mars samme år under et stort vakthold.
Presidentvalget i 1860
Lincoln ble valgt til republikanernes presidentkandidat i 1860 av flere grunner. Hans syn på slaveriet ble ansett som mer moderat enn det rivalene William H. Seward og Salmon P. Chase uttrykte. Lincolns «vestlige» opphav appellerte til de nyere statene, da disse hadde et mer moderat syn på saken enn sørstatene. Den 9. til 10. mai 1860 ble Illinois' republikanske partis delstatsmøte avholdt i Decatur. På dette møtet fikk Lincoln sin første støtte i kampen om å bli president.
Videre i valget drev ikke Lincoln noen valgkamp og holdt ingen taler. Disse oppgavene ble i stedet utført av valgkampmedarbeidere i de aktuelle statene, som brukte de nyeste valgkampteknikkene for å øke entusiasmen og dermed øke valgoppslutningen. Det ble ikke gjort mye for å sanke stemmer fra ikke-republikanere, og det var praktisk talt ikke valgkamp i sørstatene, bortsett fra i noen grensebyer, slik som St. Louis i Missouri og Wheeling i daværende Virginia. I nordstatene var det tusener av republikanske talere, tonnevis av plakater og flyveblader og svært mange avisannonser. All propagandaen fokuserte først og fremst på partiprogrammet, videre på Lincolns livshistorie, hvor hans barndoms fattigdom, pionérbakgrunn, medfødte evner og karriere ble spesielt fremhevet. Målet var å fremme idéen om «fritt arbeid», hvor en vanlig gårdsgutt kunne arbeide seg oppover med egne evner.
En annen side ved valgkampen var at begge storkandidatene, Lincoln og Stephen A. Douglas, ble hånet som stygge. Douglas var i overkant av 150 cm høy, og motstanderne delte ut flyveblader med påskriften «Stephen Douglas, gutten som forsvant på vei hjem til sin mor. Han lystrer navnet ‘Lille kjempe’, snakker hele tiden, svært høyt, og alltid om seg selv.» En sørstatsavis beskrev den 193 cm høye Lincoln som «svartmusket og forbryteraktig, en blanding mellom handelsmann, hestetyv og nattmann.»
Den 6. november 1860 ble Lincoln valgt til Amerikas forente staters 16. president og slo et svært splittet, demokratisk parti. Motkandidatene var, foruten de nordlige demokratenes Stephen A. Douglas, John C. Breckinridge (sørdemokratene) og John Bell fra nye Constitutional Union Party. Lincoln ble dermed den første republikanske presidenten (og dessuten den første fra Illinois) og vant utelukkende i nordstatene. Han var ikke engang kandidat i ni av sørstatene og vant bare 2 av 996 fylker der. Lincoln fikk 1 865 908 stemmer (totalt 39,9 % av stemmene) og 180 valgmannsstemmer. Douglas fikk 1 380 202 stemmer (29,5 %) og 12 valgmannsstemmer; Breckenridge fikk 848 019 stemmer (18,1 %) og 72 valgmannsstemmer; mens Bell fikk 590 901 stemmer (12,5 %) og 39 valgmannsstemmer. Det var valgsamarbeid i noen stater, men selv om alle Lincolns motstandere hadde slått seg sammen i samtlige stater, ville Lincoln hatt majoriteten av stemmene i alle statene han i utgangspunktet vant (med unntak av 2), og han ville hatt nok valgmannsstemmer til å bli valgt til president.
Hjelpsom
Det er kjent en historie, hvor en sersjant står og brøler på de menige mens de sliter med å flytte et tre som sperret veien. En mann kom bort til sersjanten og spurte hvorfor han stod og brølte i stedet for å hjelpe til selv. Sersjanten sa at det ikke var hans jobb. Mannen svarte da at om ikke sersjanten ville hjelpe, skulle han hjelpe selv. Så gikk han ned og hjalp de menige, og sammen greide de å flytte treet. Etterpå tok han av seg kappen og avslørte at han var presidenten, Abraham Lincoln.
Hans siste dager
Egentlig var planen at presidenten skulle kidnappes for deretter å bytte ham mot noen konføderasjonssoldater. Men etter at Lincoln i en tale utenfor Det hvite hus formulerte at han støttet forslaget om å gi de svarte stemmerett, endret Booth planen til å drepe Lincoln. Samtidig skulle noen andre konføderasjonssympatisører ta livet av visepresident Andrew Johnson og finansminister William H. Seward.
Planen var at Booth skulle skyte Lincoln under stykkets morsomste replikk; han håpet at latteren ville dekke lyden av skuddet. Å komme til balkongen var enklere enn planlagt, siden Lincoln hadde gitt sin faste livvakt fri. I samme sekund som en av skuespillerne kom med replikken sin og latteren brøt ut, hoppet Booths frem og skjøt Lincoln i hodet på kloss hold med en 44-kaliber Derringer. Kulen gikk inn i via Lincolns venstre øre og stoppet bak hans høyre øyeeple. Major Henry Rathbone, som var med i Lincolns følge, tok øyeblikkelig tak i Booth, men ble skadet av kniven Booth hadde tatt med seg. Booth utbrøt «Sic semper tyrannis» og rømte.
Lincoln ble øyeblikkelig fraktet til et hus på den andre siden av gaten hvor han lå i koma i ni timer. Han døde klokken 7:22 den 15. april 1865.
Etter døden
Lincoln var den første statsleder i moderne tid som ble balsamert. Det tok seksten dager fra transporten startet til han kunne gravlegges i sin hjemby. Han ble balsamert i presidentens rom i Det hvite hus av Harry Cattell. Blodet ble tappet ut, indre organer fjernet, og en kjemikalie ble brukt for å gjøre kroppen hard. Under borgerkrigen, som knapt var avsluttet, var det blitt vanlig i USA å balsamere falne når hjembyen der de skulle gravlegges, lå langt unna. Lincolns avsjelede legeme var på lit de parade i Washington, først i Det hvite hus og så i Capitol. 21. april begynte den siste ferden – en tolv dagers togreise via New York til Springfield. Underveis var det stopp i flere byer, der kisten ble fjernet fra toget for å delta i lengre seremonier. I de følgende år ble kisten flere ganger åpnet når den skulle flyttes. I 1876 avslørte politiet i Springfield en sammensvergelse for å stjele Lincolns lik og tilby det i bytte for en fengslet forfalsker. Siden har presidentens grav vært under beskyttelse av en lokal æresvakt.
Marmorveien (Gjøvik)
Marmorveien (2–32, 3–23) er en gate på Kopperud i Gjøvik. Hvis du kjører opp kan du kjøre inn til Bergkrystallen og Glimmerveien. På toppen ligger Seljelia.
Sarin
Sarin regnes for en av verdens farligste nervegasser. Som kjemisk våpen er den av FN ansett for å være et masseødeleggelsesvåpen og forbudt gjennom flere konvensjoner, blant dem Kjemivåpenkonvensjonen. Ved romtemperatur er sarin en fargeløs, luktfri væske som lett fordamper. Som andre nervegasser angriper sarin nervesystemet.
Peace Hotel
Peace Hotel (kinesisk: 和平饭店) er et verdenskjent hotell på The Bund i Huangpu-distriktet i Shanghai i Kina, i det som tidligere var den internasjonale bosetting i byen. Hotellet vender ut mot elven Huangpu. I dag (2008) opptar hotellet to bygninger. Den nordlige er Sassoon House, som før huset Cathay Hotel. Sørbygningen er det tidligere Palace Hotel. Begge vender ut mot The Bund, men er adskilt av den kjente gaten Nanjing Lu (Nankinggaten), antagelig Shanghais travleste gate.
Sarin
Stoffet er et organofosfat, et stoff som benyttes i mange vanlige insektmidler. Sarin er en kraftig inhibitor av det biologiske stoffet acetylkolinesterase som tar opp nevrotransmitteren acetylkolin i synapsespalten mellom to nerveceller. Ved å hemme acetylkolinesterase vil man få en opphopning av acetylkolin i synapsespalten, som vil gi en for kraftig parasympatisk reaksjon.
Peace Hotel
Den 16. april 2008 ble det bekjentgjort at hotellet stengte for renovering, og skulle gjenåpne i 2009 som byens angivelig fremste luksushotell, som Fairmont Peace Hotel Shanghai.
Sarin
Symptomer
På grunn av den inhiberende virkningen på acetylkolinesterase, vil symptom ved inntak av sarin gjennom huden, munnen eller lungen tilsvarende bare 0,01 mg/kg kroppsvekt være blant annet rennende nese, brystsmerter (tranghetsfølelse), forsnevring av pupillene og åndenød. Offeret mister etter hvert kontrollen over alle kroppsfunksjoner. Fasen avsluttes med rykninger som til slutt leder til bevisstløshet, og offeret kveles som en konsekvens av krampaktige spasmer. Alt skjer som oftest bare i løpet av ett minutt. Personer som overlever, risikerer permanent nevrologisk skade.
Peace Hotel
Nordbygningen
Nordbygningen, The Bund 20, er den største, og kalles Sassoon House etter byggmesteren sir Victor Sassoon. Sassoon-familien dominerte Shanghais forretningsliv tidlig på 1900-tallet. De var britiske sefardiske jøder av irakisk opphav, og hadde store forretningsinteresser i Hongkong, Shanghai og Calcutta. Sassoon House var Victor Sassoons første høyhus; det var tegnet av P & T Architects Limited (Palmer and Turner). Det dekket 4 617 kvadratmeter grunnflate, med en samlet gulvflate på 36 317 kvm. Byggingen tok til i 1926 og var ferdig i 1929. Bygningen er ti etasjer, delvis 13 etasjer høy, og har kjeller. Total høyde er på 77 meter. Både eksteriør og interiør er i art deco. Den østvendte fasaden mot The Bund og elven har et ti meter høyt pyramideformet tak dekket av kobber.
Sarin
Symptomer
Det sies at sarin er over 26 ganger mer dødelig enn cyanid.
Peace Hotel
Nordbygningen
Før 1949 hadde bygningen to banker på gatenivå. I 1980-årene ble dette lokaler for Shanghaifilialen for Citibank. Resten av førsteetasjen var innkjøpsarkade, med to hovedkorridorer til en oktogonal hall i midten. Annen til fjerde etasje ble leid ut til kontorer, og flere av Sassoons firmaer holdt til i femte etasje. Over dette nivået kom tre etasjer med Cathay Hotel, med rom dekorert med eksotiske internasjonale motiver. I niende etasje var hovedbaren, en dansehall og en kinesisk restaurant. Tiende etasje hadde nattklubb og en mindre banketthall. Ettevte etasje var Sassoons privbatbolig. Inne i takpyramiden var den store spisesalen.
Sarin
Historie
Sarin er en av flere kjemiske stridsmidler som ble dumpet i Norskerenna i Skagerrak etter andre verdenskrig.
Slaget ved Gorlice-Tarnow
Slaget ved Gorlice-Tarnow som startet den 2. mai 1915 mellom Gorlice og Tarnow, Galicja på Østfronten under den første verdenskrigen var en tysk-østerriksk offensiv mot den russiske tredje armé. Denne offensiven ble det største gjennombruddet i krigen, også et viktig vendepunkt på Østfronten. Kampene om Gorlice-Tarnow fram til 5. mai og den russiske retretten tilbake til San-elven ved 10. mai ble begynnelsen på den strategiske Gorlice-Tarnow-offensiven. Gjennombruddet fram til San-elven startet en gradvis fremrykning som ikke stoppet før erobringen av Lemberg den 22. juni. Dette var det russiske keiserdømmets største militære nederlaget målte etter tapstallene. I løpet av syv uker hadde storoffensiven, som egentlige besto av en rekke blodige slager og offensiver som involverte hele den sørlige delen av Østfronten, drevet russerne tilbake til østre Galicja, og blottstilte deres sørlige flanke i Polen for tysk angrep mot nord.
Forspillet
Etter krigsutbruddet i august 1914 ble mesteparten av den østerriksk-ungarske hæren konsentrerte på «den russiske fronten» mot de russiske hærene. Men allerede i begynnelsen gjorde den østerriksk-ungarske overkommandoen under ledelse av Conrad von Hötzendorf alvorlige feiltagelser som svekket habsburgimperiets militære respons enten mot Serbia eller Russland. Den russiske overmakten var for stor i møte med k.u.k. hæren som dessuten led av problemet med å ha altfor ambisiøse planlegging på bordet som sjeldent tok for seg de faktiske forholdene. Østerrikerne hadde ikke vunnet en viktig seier i det første stadiet av krigen fram til desember, og ved nyttåret var de offisielle tapstallene på minst 1,3 million soldater hvorav 115 284 døde og 259 233 savnede. Tapene var så enormt at hæren fra fredstiden mer eller mindre hadde opphørt å eksistere, for å kunne fylle opp gapene i rekkene ble marschkompanien eller marschbatallione, såkalte «marsjerte kompanier» eller «marsjerte bataljoner», sendt til regimentene. Soldatene i slike mobiliseringsenheter enten var reservistene eller rekruttene som erstattet hele enheter som hadde forsvunnet under kampene.
Til all hell for det østerriksk-ungarske forsvaret av deres imperiet deltok også Tyskland med den sterkeste militærmakten på det europeiske kontinentet i krigen, som deres allierte i den såkalte «Alliansen», bedre kjent som sentralmaktene. Etter å ha vunnet Slaget ved Tannenberg og deretter det første slaget om de masuriske sjøer i Øst-Preussen, ble det åpenbart at de tyske styrkene hadde bedre kvalitet i sammenligning med russerne. Det tyske overtaket innenfor utdanning, profesjonalitet og opplæring i stridsteknikk produserte en kvalitetsmessige styrke også innenfor deres reservestyrkene. Den russiske hæren besto av tapre og seige soldater som ikke hadde de samme utdanningsmuligheter som deres tyske kolleger, som i tillegg hadde et offiserkorps med en del alvorlige skavanker.
Den russiske Polen strategisk sett var også kjent som «det polske salientet», en fremskutt landdel mellom Øst-Preussen i nord og Galicja i sør mot den tyske nasjonens grenser. Den russiske overkommandoen, Stavka, med en slik beliggenhet kunne lansere offensiver mot begge parter etter egne valg. Den russiske offensiven mot Øst-Preussen hendte samtidig med den russiske offensiven med hovedparten av deres styrkene i Galicja. To separate armégrupper eller «fronter», med meget stor selvstendighet, oppstått som et resultat – Nordvestfronten mot tyskerne og Sørvestfronten mot østerrikerne. Med to atskilte staber med hver sitt ansvar og prioriteter på nordre og sørvestre sektorer av Østfronten, ble det vanskelig å konsentrere sine styrker mot étt mål.
Trygve Seglem
Trygve Seglem (født 3. april 1951 i Haugesund) er en norsk skipsreder. Han er hovedeier og leder i Knutsen OAS Shipping.
Han er utdannet BSc. Newcastle University og jobbet i Statoil før han i 1988 ble leder av Knutsen OAS Shipping AS. Han var president i Norges Rederiforbund fra 2006 til 2008.
Slaget ved Gorlice-Tarnow
Forspillet
Den galicjiske fronten holdt av de østerriksk-ungarske forsvarerne var i fare om å kollapse allerede under det russiske presset etter tapet av mesteparten av Galicja. De tyske allierte intervenerte for første gang med den tyske niende armé, som gikk til motangrep i begynnelsen på oktober sammen med de østerriksk-ungarske arméene. Startlinjen for denne motoffensiven var Tarnow-Gorlice-stillingen foran den strategiske viktige byen Kraków i vestlige Galicja. Men motoffensiven bare startet en meget mobil krig på den sørlige Polen og Galicja der frontlinjen ble forskjøvet fram og tilbake i løpet av høsten.
Vinterens ankomsten i november-desember på den galicjiske fronten forvarslet også den såkalte Karpatenwinter for de russiske, østerriksk-ungarske og tyske soldatene som hadde forskanset seg oppe i Karpatene rundt en rekke fjelloverganger. Den russiske offensiven rettet mot Kraków og de vestlige fjellovergangene, Dukla- og Lupkow-passene, hadde fordrevet østerrikerne tilbake til Tarnow-Gorlice-stillingen og deretter brutt gjennom over elven Dunajec. Den østerrikske fjerde armé rykket fram mot Lapanow og Limanova, og startet Slaget ved Limanowa den 5. desember.